b'\n_START_ARTICLE_\nOedip rege\n_START_SECTION_\nSumar\n_START_PARAGRAPH_\nTragedia \xe2\x80\x9eOedip rege\xe2\x80\x9d \xc3\xaencepe cu fream\xc4\x83tul cet\xc4\x83\xc8\x9bii Teba, care se afla \xc3\xaen fa\xc8\x9ba unui chin: plantele, animalele \xc8\x99i femeile erau sterile, iar ciuma f\xc4\x83cea nenum\xc4\x83rate victime. Tebanii vin s\xc4\x83 cear\xc4\x83 ajutorul lui Oedip, regele Tebei, care \xc3\xaei sc\xc4\x83pase \xc8\x99i de Sfinx, r\xc4\x83spunz\xc3\xa2nd corect la ghicitoarea acestuia. Creon, cumnatul lui Oedip, este trimis la oracol s\xc4\x83 afle de ce s-a ab\xc4\x83tut aceast\xc4\x83 nenorocire asupra Tebei. Oracolul motiveaz\xc4\x83 prin faptul c\xc4\x83 moartea lui Laios, predecesorul lui Oedip, nu a fost isp\xc4\x83\xc8\x99it\xc4\x83. \xc3\x8en scopul de a afla cine l-a omor\xc3\xa2t pe Laios, Oedip cere s\xc4\x83 fie \xc3\xaentrebat Tiresias, b\xc4\x83tr\xc3\xa2nul profet orb. Tiresias \xc3\xaei spune lui Oedip c\xc4\x83 el este uciga\xc8\x99ul lui Laios. Crez\xc3\xa2nd c\xc4\x83 Tiresias \xc8\x99i Creon au complotat \xc3\xaempotriva lui, Oedip se ceart\xc4\x83 cu ei. So\xc8\x9bia sa, Iocasta, al\xc4\x83turi de care are patru copii, doi b\xc4\x83ie\xc8\x9bi - Eteocles \xc8\x99i Polynikes - \xc8\x99i dou\xc4\x83 fete, Antigona \xc8\x99i Ismena, \xc3\xael lini\xc8\x99te\xc8\x99te spun\xc3\xa2ndu-i c\xc4\x83 lui Laios i s-a prezis c\xc4\x83 va fi ucis de propriul fiu, pe care l-au dat spre adop\xc8\x9bie \xc3\xaen alt \xc8\x9binut pentru a evita aceast\xc4\x83 tragedie. \xc3\x8en acel moment, Oedip \xc3\xae\xc8\x99i aminte\xc8\x99te motivul pentru care a venit \xc3\xaen Teba: acela de a se \xc3\xaendep\xc4\x83rta de familie ca s\xc4\x83 nu-\xc8\x99i omoare tat\xc4\x83l, dup\xc4\x83 cum i-a fost zis la na\xc8\x99tere. La o r\xc4\x83scruce, Oedip are un conflict cu un grup de t\xc3\xa2lhari, astfel ucig\xc3\xa2ndu-\xc8\x99i tat\xc4\x83l, deghizat s\xc4\x83 nu fie recunoscut ca rege. Oedip sufer\xc4\x83 o cadere nervoas\xc4\x83, sco\xc8\x9b\xc3\xa2ndu-\xc8\x99i ochii, consider\xc3\xa2nd c\xc4\x83 ace\xc8\x99tia sunt cei din cauza c\xc4\x83rora nu a v\xc4\x83zut adev\xc4\x83rul.'